
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 17 

13 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση διατάξεων του Ν. 3205/2003 σε διαβαθμισμέ¬ 
νους Κληρικούς. 1 

Τροποποίηση της Π48-27053/ ΑΣ 12314/7.11.2003 από¬ 
φασης του Υπουργού Εξωτερικών «Συγκρότηση Επι¬ 
τροπής για τη βιώσιμη ανάπτυξη στο Υπουργείο Εξω¬ 
τερικών» (Β' 1668/2003). 2 

Έγκριση κυκλοφορίας ηλεκτρονικού ζυγού ϋΙΟΙ μοντέλο 

03-532. 3 

Παράταση του χρόνου ισχύος που καθορίζεται στην πα¬ 
ράγραφο 5 του άρθρου 6του Ν. 2874/2000 «Προώθη¬ 
ση της απασχόλησης και άλλες διατάξεις». 4 

Καταβολή έκτακτης οικονομικής ενίσχυσης στους φρεα- 

τωρούχους Ν. Λάρισας. 5 

Κήρυξη υποχρεωτικής της από 2.9.2003 ΣΣΕ Ξενοδοχοϋ- 

παλλήλων Ν. Θεσσαλονίκης και Χαλκιδικής. 6 

Πρακτική Άσκηση Προσαρμογής και Δοκιμασία Επάρκει¬ 
ας ως μέτρα αναπλήρωσης σύμφωνα με τις διατάξεις 

του Π.Δ. 231/1998. 7 

Κατανομή στους δικαιούχους της Δωρεάν Διανομής ρυζι¬ 
ού από το πρόγραμμα της Ε.Ε. 2002. 8 

Έγκριση τροποποίησης του κανονισμού του αμοιβαίου 
κεφαλαίου «ΕΛΛΗΝΙΚΗ ΤΒυ3Τ ΘΡ ΑΤΗΙΝΑ ΜΙΚΤΟ 
ΔΙΕΘΝΕΣ» που διαχειρίζεται η εταιρεία «ΕΛΛΗΝΙΚΗ 

ΤΒΙΙ3Τ ΑΕΔΑΚ». 9 

Έγκριση κανονισμού και άδεια σύστασης του αμοιβαίου 
κεφαλαίου «ΕΙΙΒΟΒΑΝΚ ΘΟΙίΑΒ Ρΐυδ ΑΜΟΙΒΑΙΟ 
ΚΕΦΑΛΑΙΟ ΔΙΑΘΕΣΙΜΩΝ ΔΙΕΘΝΕΣ» που διαχειρίζεται 
η εταιρεία «ΕΡΟ ΑΕΔΑΚ». 10 


ΑΠΟΦΑΣΕΙ Σ 

Αριθ. 2/73045/0022 (1) 

Επέκταση διατάξεων του Ν. 3205/2003 σε διαβαθμισμέ¬ 
νους Κληρικούς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α. Του άρθρου 21 του Ν.3205/2003 (ΦΕΚ 297 Α’) «Μι- 


σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντίστοιχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλ¬ 
λες συναφείς διατάξεις». 

β. Του Α.Ν. 469/1968 «περί μισθολογικής διαβαθμίσεως 
του εφημεριακού κλήρου της Εκκλησίας της Ελλάδος» 
(ΦΕΚ 162-Α724.7.1968). 

γ. Του Ν.Δ. 4538/1966 «περί καθορισμού τυπικών προ¬ 
σόντων κατατάξεως των εφημερίων εις μισθολογικάς κα¬ 
τηγορίας» (ΦΕΚ-167/31.8.1966). 

δ. Των Ν.Δ. 1398/1973 και 1399/1973 «περί συστάσεως 
οργανικών θέσεων διακόνων κ.λ.π.» (ΦΕΚ 112-Α). 

ε. Του Π.Δ/τος 1025/1977 «Περί μετατροπής του τύπου 
Σχολείων Εκκλησιαστικής Εκπαιδεύσεως κ.λ.π. (ΦΕΚ344- 
Α/1977)» όπως ισχύει σήμερα, 
στ. Το άρθρο 11 του Ν.1810/1988 (ΦΕΚ223/Α’). 
ζ. Την παράγραφο 4 του άρθρου 30 του Ν.2768/1999 
(ΦΕΚ 273/Α’) όπως αναπροσαρμόστηκε με την παράγρα¬ 
φο 4 του άρθρου 49του Ν.2873/2000 (ΦΕΚ255/Α’). 

η. Του άρθρου 29Ατου Ν. 1558/85, το οποίο προστέθη¬ 
κε με το άρθρο 27 του Ν.2081/92 και του άρθρου 1 του 
Ν.2469/97. 

θ. Την 1065956/1863/Α0006/15.7.2003 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών (ΦΕΚ 
922/Β/7.10.96) «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς». 

ι. Την ΔΙΔΚ/Φ1/2/14145/21.7.2003 κοινή απόφαση του 
Πρωθυπουργού και του Υπουργού ΥΠ.ΕΣ.Δ.Δ.Α. «Ανάθε¬ 
ση αρμοδιοτήτων Υπουργού Εσωτερικών, Δημόσιας Δι¬ 
οίκησης και Αποκέντρωσης στον Υφυπουργό Εσωτερι¬ 
κών, Δημόσιας Διοίκησης και Αποκέντρωσης (ΦΕΚ 
1000/Β/21.7.2003.). 

κ. Το γεγονός ότι, από τις διατάξεις αυτής της απόφα¬ 
σης προκαλείται επιπλέον ετήσια δαπάνη, που ανέρχε¬ 
ται στο ποσό των 27.500.000 ευρώ περίπου η οποία θα 
βαρύνει τον φορέα 650 «Εκκλησία -Διοίκηση» και ΚΑΕ 
2892- Επιχορήγηση στον εκτός προϋπολογισμού 
λογ/σμό της ληψοδοσίας του Δημοσίου Ταμείου «Κεφά¬ 
λαιο προς πληρωμή μισθού εφημεριακού Κλήρου», απο¬ 
φασίζουμε: 

1. Οι διατάξεις των άρθρων 2,3,4 (παρ. 1) 5,6,7,8 (παρ. 
Α1 και Α4) 9,11,15, 20, 22, 24, 25, 26, 27, 28, του 

Ν.3205/2003, επεκτείνονται και έχουν ανάλογη εφαρμο¬ 
γή: 

α) στους εν ενεργεία τακτικούς εφημερίους των ενο- 
ριακών ναών της χώρας και 

β) στους διακόνους των Ν.Δ. 1398/1973 και 1399/1973, 
οι οποίοι παίρνουν βασικούς μισθούς αντίστοιχους με 
εκείνους των υπαλλήλων της διοικητικής ιεραρχίας, σύμ¬ 
φωνα με τις διατάξεις του Α.Ν. 469/1968. 

2. Η κατάταξη και εξέλιξη των παραπάνω εφημερίων και 
διακόνων στα μισθολογικά κλιμάκια του άρθρου 3 του 
Ν.3205/2003 γίνεται ως εξής: 

α. Οι της κατηγορίας Δ’ κατατάσσονται και εξελίσσο¬ 
νται στα μισθολογικά κλιμάκια 18ο μέχρι Ιο,, της κατηγο¬ 
ρίας Υ.Ε. 

β. Οίτης κατηγορίας Γ’ κατατάσσονται και εξελίσσονται 
στα μισθολογικά κλιμάκια 18ο μέχρι 1 ο της κατηγορίας 
Δ.Ε. 

γ. Οι της κατηγορίας Β’ με την επιφύλαξη των οριζομέ- 
νων στην περίπτωση στ’ της παρούσης παραγράφου κα¬ 
τατάσσονται και εξελίσσονται στα μισθολογικά κλιμάκια 
17ο μέχρι Ιο της κατηγορίας Δ.Ε. 

δ. Οίτης κατηγορίας Α’ με πτυχίο ή δίπλωμα Ανωτάτου 
Εκπαιδευτικού Ιδρύματος (Α.Ε.Ι.) ημεδαπής ή ισότιμο 
Σχολών αλλοδαπής κατατάσσονται και εξελίσσονται στα 
μισθολογικά κλιμάκια 18ο μέχρι Ιο της κατηγορίας Π.Ε. 

ε. Με πτυχίο δύο ή τριών ετών σπουδών από τμήματα 
Ιερατικής Επιμόρφωσης Θεολογικών Σχολών Πανεπιστη¬ 
μίων Αθηνών και Θεσσαλονίκης, που ανήκουν στην Α’ μι- 
σθολογική κατηγορία κατατάσσονται και εξελίσσονται 
στα μισθολογικά κλιμάκια 18ο μέχρι Ιο της Τ.Ε.Κατηγο¬ 
ρίας. 

στ. Με πτυχίο από Ανώτερες Εκκλησιαστικές Σχολές ή 
από άλλες Σχολές ανώτερης εκπαίδευσης, που ανήκουν 
στην Α’ ή Β μισθολογική κατηγορία και των οποίων το πτυ¬ 
χίο αποτελεί κατά τις κείμενες διατάξεις, αυτοτελώς ή με 
άλλο επιπρόσθετο τίτλο σπουδών προσόν χειροτονίας 
και διορισμού σε εφημεριακή θέση, κατατάσσονται και 
εξελίσσονται στα μισθολογικά κλιμάκια 18ο μέχρι 1 ο της 
Τ.Ε.Κατηγορίας. 

3. Χορηγείται μηνιαίο επίδομα ειδικού λειτουργήματος 
που ορίζεται κατά κατηγορία ως εξής: 

ι) της κατηγορίας Δ’ σε 200 ευρώ 
ϋ) της κατηγορίας Γ’, σε 215 ευρώ 
ίΠ) της κατηγορίας Β’, με εξέλιξη στα Μ. Κ. 17ο-Ιο της κα¬ 
τηγορίας Δ.Ε. σε 230 ευρώ 

Ιν) της κατηγορίας Β’, με εξέλιξη στα Μ.Κ. 18ο-1ο της 
κατηγορίας Τ.Ε. σε 235 ευρώ 
ν) της κατηγορίας Α’ με εξέλιξη στα Μ.Κ. 18ο-1 ο της κα¬ 
τηγορίας Τ.Ε. σε 235 ευρώ 

νί) της κατηγορίας Α’με εξέλιξη στα Μ.Κ. 18ο-1 ο της κα¬ 
τηγορίας Π.Ε. σε 265 ευρώ. 

4. α) Οι εφημέριοι που είναι ταυτόχρονα και υπάλληλοι 
(εκπ/κοί, γραμ.Κοινοτήτων, διοικητικοί υπάλληλοι, κ.λπ.), 
δικαιούνται από την υπαλληλική τους θέση, όλες τις απο¬ 
δοχές του Μ.Κ. του Ν.3205/2003, στο οποίο έχουν κατα- 
ταγεί και από την εφημεριακή τους θέση, μόνο το βασικό 
μισθό του μισθολογικού κλιμακίου , στο οποίο έχουν κα- 
ταταγεί. 

Διευκρινίζεται ότι για την κατάταξή τους στα Μ.Κ. του 
Ν.3205/2003, στην εφημεριακή τους θέση λαμβάνεται 
υπόψη μόνο η εφημεριακή τους υπηρεσία, μετά την αφαί¬ 
ρεση του μεταφερθέντος χρόνου από τη θέση του εφη¬ 
μέριου στη θέση του υπαλλήλου και όχι άλλες προϋπηρε¬ 


σίες, (π.χ. ιεροψάλτη, ιεροκήρυκα, πολιτικού ή στρατιωτι¬ 
κού υπαλλήλου κ.λ.π.). 

β) Οι εφημέριοι που είναι ταυτόχρονα και μισθωτοί με 
σχέση εργασίας I Λ. (με εξαίρεση τους προσωρινούς ανα¬ 
πληρωτές εκπ/κούς) δικαιούνται από την εφημεριακή 
τους θέση όλες τις αποδοχές του Μ.Κ. του Ν.3205/2003, 
στο οποίο έχουν καταταγεί, με εξαίρεση το επίδομα της 
παραγράφου 3 της παρούσας. 

Απάτην υπαλληλική τους θέση, δικαιούνται μόνο το βα¬ 
σικό μισθό του Μ.Κ. του Ν. 3205/03 με βάση την υπηρεσία 
τους ως υπαλλήλων (όχι και την εφημεριακή), καθώς και 
το κίνητρο απόδοσης και τα λοιπά επιδόματα που προ- 
βλέπονται στη θέση που υπηρετούν, με εξαίρεση την οι¬ 
κογενειακή παροχή. 

γ) Οι εφημέριοι που είναι ταυτόχρονα και προσωρινοί 
αναπληρωτές εκπ/κοί παίρνουν από τη εφημεριακή τους 
θέση όλες τις αποδοχές του Μ.Κ. του Ν. 3205/2003 (ανά¬ 
λογα με την κατηγορία τους), με εξαίρεση το επίδομα της 
παραγράφου 3 της παρούσας, ενώ από τη θέση του ανα¬ 
πληρωτή εκπ/κού το βασικό μισθό του Μ.Κ. της κατηγο¬ 
ρίας που προσλαμβάνονται, με βάση την υπηρεσία τους 
ως εκπ/κών (όχι και την εφημεριακή), καθώς και το κίνη¬ 
τρο απόδοσης και το επίδομα εξωδιδακτικής απασχόλη¬ 
σης. 

Η ισχύς της απόφασης που θα δημοσιευθεί στην Εφη¬ 
μερίδα της Κυβερνήσεως αρχίζει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Ιανουάριου 2004 


οι ΥΠΟΥΡΓΟΙ 


ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


ΥΦΥΠΟΥΡΓΟΣ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗ ΚΑΙ ΑΠΟΚΕΝΤΡΩΣΗΣ 


ΝΙΚ. ΦΑΡΜΑΚΗΣ 


Ν. Μ ΠΙΣΤΗΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 


♦ 


Αριθ. Π48-32903/ΑΣ 14649 (2) 

Τροποποίηση της Π48-27053/ ΑΣ 12314/7.11.2003 από¬ 
φασης του Υπουργού Εξωτερικών «Συγκρότηση Επι¬ 
τροπής για τη βιώσιμη ανάπτυξη στο Υπουργείο Εξω¬ 
τερικών» (Β' 1668/2003). 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 31 του 
Οργανισμού του Υπουργείου Εξωτερικών, ο οποίος κυ¬ 
ρώθηκε με τη διάταξη του άρθρου πρώτου του Ν. 
2594/1998 «Κύρωση ως Κώδικα του σχεδίου νόμου «Ορ¬ 
γανισμός του Υπουργείου Εξωτερικών»» (Α' 62/1998), 
όπως προστέθηκε με τη διάταξη της παραγράφου 2 του 
άρθρου 11 του Ν. 2949/2001 «Προξενική διατίμηση και 
άλλες διατάξεις» (Α' 243/2001). 

2. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992), και τροποποιήθηκε με τη διάταξη 
του εδαφίου α'της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 

κότητας των κρατικών δαπανών και άλλες διατάξεις» (Α' 
38/1997). 

3. Το γεγονός ότι από την εφαρμογή των διατάξεων της 
παρούσας απόφασης δεν προκύπτει δαπάνη σε βάρος 
του κρατικού προϋπολογισμού, αποφασίζουμε: 

Τροποποιείται η Π48-27053/ ΑΣ 12314/7.11.2003 από¬ 
φαση του Υπουργού Εξωτερικών «Συγκρότηση Επιτρο¬ 
πής για τη βιώσιμη ανάπτυξη στο Υπουργείο Εξωτερικών» 
(Β' 1668/2003) και η παράγραφος Β' αντικαθίσταται ως 
εξής: 

«Β. Ως μέλη της Επιτροπής ορίζονται οι εξής: 

- Ηλίας Γούναρης, πρέσβης ε.τ. 

- ο Διευθυντής της Β4 Διεύθυνσης Οργανισμών Ασχο¬ 
λούμενων με τις Διεθνείς Οικονομικές και Νομισματικές 
Υποθέσεις 

- ο Διευθυντής της Γ3 Διεύθυνσης Εσωτερικής Αγοράς, 
Γεωργίας και άλλων Πολιτικών 

- ο Διευθυντής της Δ5 Διεύθυνσης Προστασίας Περι¬ 
βάλλοντος 

- ο προϊστάμενος του Τμήματος Διεθνούς Δικαίου της 
Ειδικής Νομικής Υπηρεσίας 

- Εκπρόσωπος της Υ.Δ.Α.Σ., υποδεικνυόμενος από τον 
Γ ενικό Διευθυντή της 

- Χρήστος Δημητρόπουλος, Εμπειρογνώμονας Πρε- 
σβευτής-Σύμβουλος Α' 

- Δημήτρης Λάλας, καθηγητής, Διευθυντής και Πρόε¬ 
δρος του Δ.Σ. του Εθνικού Αστεροσκοπείου Αθηνών 

- Μιχάλης Σκούλλος, Αν. Καθηγητής Χημείας Περιβάλ¬ 
λοντος του Τμήματος Χημείας του Εθνικού και Καποδι- 
στριακού Πανεπιστημίου Αθηνών 

- Ανδρέας Παπανδρέου, Επ. Καθηγητής του Τμήματος 
Οικονομικών Επιστημώντου Εθνικού και Καποδιστριακού 
Πανεπιστημίου Αθηνών 

- Ευτύχης Σαρτζετάκης, Επ. Καθηγητής του Τμήματος 
Λογιστικής και Χρηματοοικονομικής του Πανεπιστημίου 
Μακεδονίας 

- Κώστας Κατσιμπάρδης, δικηγόρος, Ερευνητής στο 
Ευρωπαϊκό Κέντρο Περιβαλλοντικής Έρευνας - Κατάρτι¬ 
σης του Παντείου Πανεπιστημίου Κοινωνικών Επιστημών 

- Κωνσταντίνα Μπιρμπίλη, Δρ. Περιβαλλοντολόγος.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. Φ2-1885 (3) 

Έγκριση κυκλοφορίας ηλεκτρονικού ζυγού ΟΙΘΙ 
μοντέλο ϋ3-532. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3. Τιςδιατάξειςτου Π.Δ. 524/78«Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 


4. Το Π.Δ. 27/96 (ΦΕΚ 19/τ.Α’/1.2.96) «Συγχώνευση 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου». 

5. Το Π.Δ. 57/96 «Σύσταση Γεν. Γραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της». (ΦΕΚ51/τ.Α'/18.3.96). 

6. Το άρθρο 28° της Υπουργικής Απόφασης Φ3/2587/78 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β/26.1.79), όπως τροποποιήθηκε με 
τηνΥ.Α. Β1/15073/86 (ΦΕΚ 846/Τ.Β/4.12.86). 

7. Την Απόφαση Β3-311/31.12.2001 σχετικά εξουσιοδό¬ 
τηση για υπογραφή εγγράφων με εντολή Υφυπουργού. 

8. Το πιστοποιητικό έγκρισης τύπου ΕΕ με αριθμό 
Τ5734/9.9.2003 (Γονίείοη 6) του Ολλανδικού Ινστιτούτου 
Μετρολογίας ΝΜΙ. 

9. Την από 15.12.2003 αίτηση της εταιρείας ΧΡΟΝΟ- 
ΓΡΑΦΙΚΗ ΑΕ (Π. Ράλλη 69,182 33 Ρέντης), αποφασίζουμε: 

1. Εγκρίνουμε την κυκλοφορία στην Ελλάδα των ηλε¬ 
κτρονικών ζυγών ϋ3-532, οι οποίοι κατασκευάζεται από 
τον Οίκο ϋΙΘΙ ΤΕΒΑΟΚΑ 3ΕΙΚΟ και εισάγονται στη χώρα 
μας από την εταιρεία ΧΡΟΝΟΓΡΑΦΙΚΗ ΑΕ (Π. Ράλλη 69, 
182 33 Ρέντης) και φέρουν την σήμανση ΟΕ και Μ. Κάθε 
ζυγός, προτού χρησιμοποιηθεί στη χώρα μας θα πρέπει 
να υποβληθεί σε Αρχική Επαλήθευση από την Δ/νση Με¬ 
τρολογίας της Γ ενικής Γ ραμματείας Εμπορίου, από όπου 
και χορηγείται Πιστοποιητικό Συμμόρφωσης εκτός και αν 
έχει υποστεί αρχική επαλήθευση από την κατασκευά- 
στρια εταιρεία ή από άλλο εξουσιοδοτημένο φορέα. Επι¬ 
πλέον, κάθε ζυγός πρέπει να συνοδεύεται με Δήλωση 
Συμμόρφωσης του οίκου κατασκευής. 

2. Τεχνικά χαρακτηριστικά των ζυγών τύπου Ω3-532 
Κατασκευαστής: ΤΕΒΑΟΚΑ. 

Κατηγορία ακρίβειας: III. 

Μεγίστη δυναμικότητα Μαχ: 3 Ι <9 < Μαχ < 300 Ι<9 
Αριθμ.Υποδιαιρέσεων η: < 3000 (για κάθε επιμέρους πε- 
ριοχή ζύγισης). 

Υποδιαίρεση θ: > 1 9· 

Έχει το πολύ δύο (2) επιμέρους περιοχές ζύγισης. 

Η έγκριση ισχύει μέχρι 19.6.2010. 

3. Για την εξακρίβωση της ταυτότητας των ζυγών αυ¬ 
τών, πρέπει να αναγράφονται επ αυτών κατά τρόπο ευ¬ 
κρινή, ευανάγνωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α) Το σήμα ή το όνομα του κατασκευαστή, 

β) Ο τύπος του ζυγού, 

γ) Κατηγορία ακρίβειας, 

δ) Η μεγίστη δυναμικότητα, 

ε) Η υποδιαίρεση, 

στ) Η ελάχιστη δυναμικότητα, 

ζ) Το μέγιστο απόβαρο, 

η) Ο αριθμός σειράς, 

θ) Ο αντίστοιχος για τον συγκεκριμένο ζυγό αριθμός 
εγκρίσεωςτύπου ΕΕτου Ολλανδικού Ινστιτούτου Μετρο¬ 
λογίας ΝΜΙ. 

ι) Ο αριθμός κυκλοφορίας στην Ελλάδα, ήτοι: Φ2- 
1885/2003 του Υπουργείου Ανάπτυξης. 

4. Η νομιμοποίηση των ζυγών αυτών, γίνεται με την Αρ¬ 
χική Επαλήθευση. Κατά τη χρήση, οι ζυγοί υπόκεινται σε 
Περιοδικό Έλεγχο Μέτρων και Σταθμών, σύμφωνα με τις 
ισχύουσες διατάξεις. 

5. Η έγκριση αυτή μπορεί να ανακληθεί με απόφαση 
μας, εφόσον διαπιστωθεί ότι συντρέχουν οι προϋποθέ¬ 
σεις του άρθρου 10 της Υ.Α.Φ2-376/93 «Όργανα ζύγισης 

με μη αυτόματη, λειτουργία», σε συμμόρφωση προς την 
Οδηγία 90/384/ΕΟΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 
Με εντολή Υφυπουργού 

Ο Διευθυντής 
Γ. ΓΑΔ 

-Φ- 

Αριθ. 33364 (4) 

Παράταση του χρόνου ισχύος που καθορίζεται στην πα¬ 
ράγραφο 5 του άρθρου 6 του Ν. 2874/2000 «Προώθη¬ 
ση της απασχόλησης και άλλες διατάξεις». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξεις του άρθρου 6 του Ν. 2874/2000 «Προώ¬ 
θηση της απασχόλησης και άλλες διατάξεις» (ΦΕΚ 
286/Α/29.12.2000), όπως τροποποιήθηκε με τις διατάξεις 
του άρθρου 32 του Ν. 2972/2001 «Εκσυγχρονισμός της ορ¬ 
γάνωσης και της λειτουργίας του Ιδρύματος Κοινωνικών 
Ασφαλίσεων και άλλες διατάξεις» (ΦΕΚ 291/27.12.01). 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Παρατείνουμε το χρόνο ισχύος που προβλέπεται στην 
παράγραφο 5 του άρθρου 6 του Ν. 2874/2000, που αφο¬ 
ρά στη μείωση των ασφαλιστικών εισφορών του εργοδό¬ 
τη για τους μισθωτούς πλήρους απασχόλησης που παρέ¬ 
χουν εξαρτημένη εργασία, ως εξής: 

«Η ισχύς των διατάξεων του άρθρου 6 του προαναφε- 
ρόμενου νόμου, παρατείνεται μέχρι 31.12.2005». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΗΣΡΕΠΠΑΣ 

-Φ- 

Αριθ. 30008 (5) 

Καταβολή έκτακτης οικονομικής ενίσχυσης στους φρεα- 
τωρούχους Ν. Λάρισας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α’). 

2. Τις διατάξεις του Π.Δ. 368/89 Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 


5. Την 3558/23.12.2003 απόφαση του Δ.Σ. του ΟΑΕΔ 
(αριθμ. συνεδρ. 59/23.12.2003) που μας υποβλήθηκε με 
το Β 132909/29.12.2003 έγγραφο του, αποφασίζουμε: 

Εγκρίνουμε την καταβολή έκτακτης οικονομικής ενί¬ 
σχυσης 600 ευρώ στον καθένα από τους δύο υπερήλι¬ 
κους φρεατωρύχους του Ν. Λάρισας, Κουκουράβα 
Κων/νο και Τσιτσάνη Αντώνιο. 

Η δαπάνη ανέρχεται στο ποσό των 1200 ευρώ και θα βα- 
ρύνειτον Κ.Α. 2641 του προϋπολογισμού του ΟΑΕΔ, όπου 
υπάρχει η αναγκαία πίστωση. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού και ως εκτού- 
τουδενεμπίπτειστιςδιατάξειςτηςπαραγρ.3του άρθρου 
22του Ν. 2362/95 (περί δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,5 Ιανουάριου 2004 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-Φ- 

Αριθ. οικ. 16951 (6) 

Κήρυξη υποχρεωτικής της από 2.9.2003 ΣΣΕ Ξενοδοχο- 
ϋπαλλήλων Ν. Θεσσαλονίκης και Χαλκιδικής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80088/31.10.2001 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 5.12.2003. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνωΣ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1) Κηρύσσουμε υποχρεωτική την από 2.9.2003 ΣΣΕ Ξε- 
νοδοχοϋπαλλήλων Ν. Θεσσαλονίκης και Χαλκιδικής για 
όλους τους εργοδότες και εργαζομένους του Κλάδου 
που αφορά αυτή. 

2) Η ισχύς της απόφασης αυτής αρχίζει από 4.11.2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-Φ- 

Αριθ. Υ7γ/Γ.Π. οικ. 991 (7) 

Πρακτική Άσκηση Προσαρμογής και Δοκιμασία Επάρκει¬ 
ας ως μέτρα αναπλήρωσης σύμφωνα με τις διατάξεις 
του Π.Δ. 231/1998. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 5 του άρθρου 19 του Ν. 

3106/2003 (ΦΕΚ Α/30/10.2.2003) «Αναδιοργάνωση του 
Εθνικού Συστήματος Κοινωνικής Φροντίδας και άλλες 
διατάξεις». 

2. Τις διατάξεις του Π.Δ. 231/98 (ΦΕΚ Α/178/ 29.7.98) 
«Δεύτερο γενικό σύστημα αναγνώρισης της επαγγελμα¬ 
τικής εκπαίδευσης, το οποίο συμπληρώνει την οδηγία 
89/48/ΕΟΚ, σύμφωνα με τις οδηγίες 92/51/ΕΟΚτου Συμ¬ 
βουλίου των Ευρωπαϊκών Κοινοτήτων, 94/38/Ε.Κ. και 
95/48/Ε.Κ. της Επιτροπής των Ευρωπαϊκών Κοινοτήτων», 
όπως αυτό τροποποιήθηκε με τα υπ’ αριθ. 301/99 (ΦΕΚ 
Α/275/8.12.99), 372/2001 (ΦΕΚ Α/251/22.10.01) και 
385/2002 (ΦΕΚ Α/334/31.12.2002) όμοια Π.Δ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Καθορίζουμε τον τρόπο και τη διαδικασία πραγματο¬ 
ποίησης της πρακτικής άσκησης προσαρμογής και της 
δοκιμασίας επάρκειας, σύμφωνα με τις διατάξεις του 
Π.Δ/τος 231/1998, με το οποίο ενσωματώθηκε στο εσω¬ 
τερικό δίκαιο η Οδηγία 92/51/ΕΟΚ, ως ακολούθως: 

Α. ΠΡΑΚΤΙΚΗ ΑΣΚΗΣΗ 

1. Η αξιολογούμενη πρακτική άσκηση προσαρμογής 
μπορεί να πραγματοποιείται 

κατ’ επιλογή του ενδιαφερομένου, σε Δημόσιους ή Ιδιω¬ 
τικούς φορείς, (π.χ. Φυσικοθεραπευτήριο, Εργαστήριο 
Φυσικοθεραπείας, Κατάστημα Οπτικών Ειδών, Οδοντοτε¬ 
χνικό εργαστήριο, Παιδικό Σταθμό, Ιατρικό Εργαστήριο, 
Ακτινολογικό Εργαστήριο, Κέντρα Αποκατάστασης, 
κ.λ.π.). 

2. Η έναρξη της αξιολογούμενης πρακτικής άσκησης 
προσαρμογής δηλώνεται στην αρμόδια Υπηρεσία - Δ/νση 
ή Τμήμα Υγείας - της Νομαρχιακής Αυτοδιοίκησης, στην 
Περιφέρεια της οποίας λειτουργεί ο φορέας άσκησης 
(Δημόσιος ή Ιδιωτικός). Η ως άνω αρμόδια Υπηρεσία ορί¬ 
ζει απότουςυπαλλήλουςτηςένανΣυντονιστή Πρακτικής 
Άσκησης Προσαρμογής. 

Ο Συντονιστής ελέγχει σε τακτά χρονικά διαστήματα ότι 
πραγματοποιείται κανονικά η άσκηση, ενημερώνοντας 
σχετικά το βιβλίο ασκουμένων. Επίσης, ενημερώνεται 
από τον υπεύθυνο του φορέα άσκησης για τυχόν προ¬ 
βλήματα που ανακύπτουν κατά το χρονικό διάστημα της 
άσκησης και συνυπογράφει με τον υπεύθυνο του φορέα 
το πιστοποιητικό ευδόκιμης άσκησης. 

3. Η γνωστοποίηση για την έναρξη της πρακτικής άσκη¬ 
σης προσαρμογής γίνεται από τον ενδιαφερόμενο, ο 
οποίος μαζί με σχετική αίτησή του υποβάλλει: 

α) Υπεύθυνη δήλωση του Ν. 1599/86, υπογεγραμμένη 
και θεωρημένη επίσημα για το γνήσιο της υπογραφής, 
από τον υπεύθυνο του φορέα στον οποίο θα πραγματο¬ 
ποιηθεί η άσκηση, δηλαδή του προσώπου στο όνομα του 
οποίου έχει εκδοθεί η άδεια ίδρυσης και λειτουργίας των 
ως άνω εξειδικευμένων χώρων (στην περίπτωση του Ιδιω¬ 
τικού φορέα) ή του υπεύθυνου αντίστοιχου τμήματος Νο¬ 
σηλευτικού Ιδρύματος (στην περίπτωση του Δημόσιου 
φορέα) και 

β) Ακριβές αντίγραφο της σχετικής απόφασης του 
Υπουργείου Υγείας και Πρόνοιας περί επιβολής μέτρων 
αναπλήρωσης. 

Στην Υπεύθυνη Δήλωση αναφέρεται η ημερομηνία 
έναρξης, το όνομα του υπεύθυνου του φορέα της πρακτι¬ 
κής άσκησης προσαρμογής και το αντικείμενο στο οποίο 
θα πραγματοποιηθεί αυτή. 


4. Η αρμόδια Υπηρεσία τηρεί «Βιβλίο Ασκουμένων», στο 
οποίο αναγράφεται ο αριθμός και ημερομηνία αίτησης, η 
ημερομηνία της Υπεύθυνης Δήλωσης, ο αριθμός μητρώ¬ 
ου και τα στοιχεία του φορέα (Δημόσιου ή Ιδιωτικού), που 
θα πραγματοποιείται η πρακτική άσκηση προσαρμογής 
(ονομασία, τόπος εγκατάστασης και λειτουργίας αυτού). 

5. Κατά τη διάρκεια της πρακτικής τους άσκησης, οι 
ασκούμενοι αμείβονται. 

Το ύψος της αμοιβής είναι ίσο με αυτήν των πρακτικώς 
ασκουμένων σπουδαστώντων Τεχνολογικών Εκπαιδευτι¬ 
κών Ιδρυμάτων (Τ.Ε.Ι.), η δε σχετική δαπάνη βαρύνειτους 
φορείς υποδοχής. 

Οι ασκούμενοι, κατά τη διάρκεια της πρακτικής τους 
άσκησης, υπάγονται στην ασφάλιση του Ι.Κ.Α., σύμφωνα 
με τις γενικές διατάξεις της νομοθεσίας [ άρθρο 2 του Α. 
Ν. 1846/51 (ΦΕΚ Α/179/51)] . 

6. Μετά την ολοκλήρωση της αξιολογούμενης πρακτι¬ 
κής άσκησης προσαρμογής, η αρμόδια Δ/νση ή Τμήμα 
Υγείας της Νομαρχιακής Αυτοδιοίκησης ενημερώνεται 
από τον φορέα εγγράφως με την έκδοση «Πιστοποιητι¬ 
κού ευδόκιμης άσκησης». 

7. Η ως άνω αρμόδια Υπηρεσία χορηγεί στον ασκούμε¬ 
νο «Βεβαίωση αξιολογούμενης πρακτικής άσκησης προ¬ 
σαρμογής» , ο τύπος της οποίας ορίζεται ως εξής: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ Ημερομηνία. 


. Αρ. Πρωτ.: 

Δ/νση. 

Τμήμα. ΠΡΟΣ: 

Ταχ. Δ/νση. 

Τ.Κ. 

Πληροφορίες. 

Τηλέφωνο. 

ΕΑΧ. 

ΒΕΒΑΙΩΣΗ 

ΑΞΙΟΛΟΓΟΥΜΕΝΗΣ ΠΡΑΚΤΙΚΗΣ ΑΣΚΗΣΗΣ 
ΠΡΟΣΑΡΜΟΓΗΣ 

Βεβαιώνουμε ότι όπως προκύπτει από το αριθ. 

.πιστοποιητικό ευδόκιμης άσκησης 

ο. 

ασκήθηκε στο.κατάστημα/τμήμα 


του Νοσηλευτικού Ιδρύματος . 

που βρίσκεται επί της οδού . 

και πραγματοποίησε πρακτική άσκηση προσαρμογής 
διάρκειας. 

(από.έως.). 

Ο ΔΙΕΥΘΥΝΤΗΣ 

Την ως άνω βεβαίωση ο ενδιαφερόμενος καταθέτει στη 
Δ/νση Επαγγελμάτων Υγείας και Πρόνοιας του Υπουργεί¬ 
ου Υγείας και Πρόνοιας για την έκδοση της προβλεπόμε- 
νης από τις διατάξεις του άρθρου 13 του Π.Δ. 231/98, 
«απόφασης αναγνώρισης της επαγγελματικής εκπαίδευ¬ 
σης». 

Β. ΔΟΚΙΜΑΣΙΑ ΕΠΑΡΚΕΙΑΣ 

1. Η δοκιμασία επάρκειας διενεργείται από Επιτροπή 
που συγκροτείται με Κοινή Απόφαση των Υπουργών Υγεί- 

ας και Πρόνοιας και Εθνικής Παιδείας και Θρησκευμάτων 
και αποτελείταιαπό: 

α. Έναν εκπρόσωπο του (αντίστοιχου με το επάγγελμα) 
Εκπαιδευτικού Ιδρύματοςή μονάδας, με αναπληρωτή, ως 
πρόεδρο. 

β. Έναν εκπρόσωπο του αντιπροσωπευτικού Συλλόγου 
Εργαζομένων του αντίστοιχου επαγγέλματος με αναπλη¬ 
ρωτή, ως μέλος. 

γ. Έναν εκπαιδευτικό του Υπουργείου Εθνικής Παιδείας 
και Θρησκευμάτων Β' βάθμιας εκπαίδευσης αντίστοιχης 
ειδικότητας με τον αναπληρωτή του, ως μέλος. 

Γραμματέας της Επιτροπής με αναπληρωτή, ορίζεται 
υπάλληλος της αρμόδιας Διεύθυνσης του Υπουργείου 
Υγείας και Πρόνοιας με έργο την συγκέντρωση και διακί¬ 
νηση της αλληλογραφίας και την γραμματειακή υποστή¬ 
ριξη της Επιτροπής. 

Η θητεία των μελών της Επιτροπής είναι (3) τριετής. 

Έργο της Επιτροπής είναι ο έλεγχος που αφορά τις 
επαγγελματικές γνώσεις του αιτούντος με σκοπό να εκτι- 
μηθεί η ικανότητά του να ασκήσει νομοθετικά κατοχυρω¬ 
μένο επάγγελμα. Για την δοκιμασία επάρκειας επιλέγο¬ 
νται οι τομείς εκείνοι που αποτελούν βασική προϋπόθεση 
για την άσκηση του επαγγέλματος στην Ελλάδα μετά από 
σύγκριση της εκπαίδευσης που απαιτείται στην Ελλάδα 
με την εκπαίδευση του αιτούντος. Ο έλεγχος που αφορά 
τις επαγγελματικές γνώσεις του αιτούντος μπορεί να 
αναφέρεταιτόσο σε θεωρητικές γνώσεις όσο και σε πρα¬ 
κτικές ικανότητες (απαιτούμενες για την άσκηση του 
επαγγέλματος) που αντιστοιχούν στο περιεχόμενο των 
επαγγελματικών δικαιωμάτων του κάθε επαγγελματία. 

Η Επιτροπή τηρεί «Βιβλίο Πρακτικών», στο οποίο εγ- 
γράφονται οι επιτυχόντες και αποτυχόντες, και οι σελίδες 
του είναι αριθμημένες και μονογραμμένες από τον Πρόε¬ 
δρο και το Γραμματέα και σφραγισμένες με τη σφραγίδα 
του Υπουργείου Υγείας και Πρόνοιας. 

Αντίγραφο πρακτικού με κατάσταση των επιτυχόντων 
διαβιβάζεται στη Δ/νση Επαγγελμάτων Υγείας και Πρό¬ 
νοιας του Υπουργείου Υγείας και Πρόνοιας, η οποία στη 
συνέχεια χορηγεί την προβλεπόμενη από το άρθρο 13 
του Π.Δ/τος 231/1998 ( ΦΕΚ Α/178/29.7.98), «απόφαση 
αναγνώρισης της επαγγελματικής εκπαίδευσης». 

2. Καθορισμός Δικαιολογητικών για τη συμμετοχή στις 
εξετάσεις δοκιμασίας επάρκειας: 

Απαραίτητα δικαιολογητικά 

α. Αίτηση του ενδιαφερομένου, η οποία κατατίθεται στη 
Δ/νση Επαγγελμάτων Υγείας και Πρόνοιας του Υπουργεί¬ 
ου Υγείας και Πρόνοιας. 

β. Ακριβές αντίγραφο της σχετικής απόφασης του 
Υπουργείου Υγείας και Πρόνοιας περί επιβολής μέτρου 
αναπλήρωσης. 

3. Η δοκιμασία επάρκειας διενεργείται στην Αθήνα 
2(δύο) φορές το χρόνο κατά τους μήνες Μάιο και Νοέμ¬ 
βριο. 

Με αποφάσεις του Υπουργού Υγείας και Πρόνοιας ή 
του εξουσιοδοτημένου οργάνου καθορίζεται ο χρόνος 
υποβολής των δικαιολογητικών των υποψηφίων, η ακρι¬ 
βής ημερομηνία και ο τόπος διενέργειας της δοκιμασίας 
επάρκειας καθώς και κάθε άλλη λεπτομέρεια. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,2 Ιανουάριου 2004 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜI ΟΥ Κ. ΣΤΕΦΑΝ ΗΣ 

-♦- 

Αριθ. 69203 (8) 

Απόφαση κατανομής στους δικαιούχουςτης Δωρεάν Δια¬ 
νομής ρυζιού από το πρόγραμμα της ΕΈ. 2002. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργα¬ 
να». 

β. Του Π.Δ. 402/88 «Οργανισμός του Υπ. Γεωργίας», 
όπως τροποποιήθηκε και συμπληρώθηκε με το Π.Δ. 
385/94. 

2. Το Ν. 2286/95 «Για τις προμήθειες του Δημοσίου Το¬ 
μέα και ρυθμίσεις συναφών θεμάτων». 

3. Το Π.Δ. 394/96 «Κανονισμός Προμηθειών Δημοσίου». 

4. Το Π.Δ. 370/95 για την προσαρμογή της ελληνικής 
νομοθεσίας «Περί κρατικών προμηθειών» προς το Κοινο¬ 
τικό Δίκαιο και ειδικότερα τις διατάξεις της οδηγίας 
93/36/Ε.Ε του Συμβουλίου της 14ης Ιουνίου 1993 (ΕΈ 
αριθ. 199 της 9.8.93, σελ. 1) «Περί συντονισμού των δια¬ 
δικασιών για τη σύναψη συμβάσεων δημοσίων προμηθει¬ 
ών». 

5. Τον Καν. 3072/95 του Συμβουλίου «Σχετικά με την κοι¬ 
νή οργάνωση αγοράς του ρυζιού», όπως τροποποιήθηκε 
με τον Καν. (Ε.Κ) 2072/98 του Συμβουλίου. 

6. Τον Καν.(ΕΟΚ) 3730/87 «Περί γενικών κανόνων για 
την παροχή τροφίμων παρέμβασης για διανομή στα πιο 
άπορα άτομα της Κοινότητας». 

7. Τον Καν. (ΕΟΚ) 3149/92 «Περί λεπτομερών κανόνων 
για τη χορήγηση τροφίμων παρέμβασης στους από¬ 
ρους», όπως τροποποιήθηκε και ισχύει. 

8. Τηναρ. 2874/Ε.Κ. της 19.10.01 απόφαση της Επιτρο¬ 
πής ΕΈ «Περί έγκρισης προγράμματος κατανομής στα 
Κράτη Μέλη των πόρων έτους 2002 για την παροχή τρο¬ 
φίμων παρέμβασης προς διανομή στα πιο άπορα άτομα 
της Κοινότητας». 

9. Τα άρθρα 13-29 του Ν. 2637/98 (ΦΕΚ200Α’) «σύστα¬ 
ση Ο.Π.Ε.Κ.Ε.Π.Ε.», όπως τροποποιήθηκαν και συμπλη¬ 
ρώθηκαν μετο άρθρο4του Ν. 2732/99 (ΦΕΚ 154Α’) και το 
άρθρο 24του Ν. 2945/2001 (ΦΕΚ223Α’). 

10. Την 379286/2001 (ΦΕΚ 1102Β') απόφαση του 
Υπουργού Γεωργίας «περί εγκρίσεωςτου Ο.Π.Ε.Κ.Ε.Π.Ε. 
ως Οργανισμού Πληρωμής». 

11. Την 371380/2001 (ΦΕΚ 1102/Β/2001) απόφαση του 
Υπουργού Γεωργίας περί «καταργήσεως της ΓΕΔΙΔΑΓΕΠ». 

12. Την 50637/6.9.2000 ΚΥΑ ΥΠΕΣΔΑ και Γεωργίας περί 
εγκρίσεως Κανονισμού Οργανωτικής διάρθρωσης και 
λειτου ργίας των Υπη ρεσιών τουΟ.Π.Ε.Κ.Ε.Π.Ε. 

13. Την 227200/2002 (ΦΕΚ215Β’) απόφαση του Υπουρ¬ 
γού Γεωργίας «περί αρμοδιοτήτων των Δ/νσεων του 
Υπουργείου Γεωργίας μετά την κατάργηση της ΓΕ ΔΙΔΑ- 
ΓΕΠ». 

14. Την 48485/3.7.02 απόφαση των Υπουργών Γεωρ¬ 
γίας και Εθνικής Οικονομίας και Οικονομικών, περί «Δω¬ 
ρεάν διανομής ρυζιού παρέμβασης στους απόρους της 
χώρας, προγράμματος Ε.Ε 2002» και τη σχετική ανακοί¬ 
νωση πρόσκλησης εκδήλωσης ενδιαφέροντος. 

15. Την 51850/29.8.02 Διακήρυξη κλειστού διαγωνι¬ 
σμού για την ανάδειξη φορέα υλοποίησης του Κοινοτικού 
Προγράμματος 2002 δωρεάν διανομής ρυζιού παρέμβα¬ 
σης, στους απόρους της χώρας. 

16. Την 044400/5.9.02 απόφαση συγκρότησης Επιτρο¬ 
πής αξιολόγησης των αιτήσεων συμμετοχής και των προ¬ 
σφορών. 

17. Τις έξι (6) αιτήσεις συμμετοχής που κατατέθηκαν 
στο διαγωνισμό. 

18. Τα από 24.9.2002 και 1.10.2002 πρακτικά - εισηγή¬ 
σεις της Επιτροπής αξιολόγησης των αιτήσεων συμμετο¬ 
χής- 

19. Την 290352/31.10.2002 Απόφαση του Υπουργού Γε- 
ωργίας με την οποία θεσπίστηκαν τα κριτήρια επιλεξιμό- 
τητας των απόρων 

20. Την 073870/12.11.2003 εισήγηση του Ο. Π.Ε.Κ.Ε.Π.Ε. 
όσο αφορά τους δικαιούχους της Δωρεάν Διανομής προϊ¬ 
όντων παρέμβασης. 

21. Τις συμβάσεις που υπεγράφησαν μεταξύ του 
Ο.Π.Ε.Κ.Ε.Π.Ε. και των αναδοχών εταιρειών ΑΦΟΙ ΣΠΑ¬ 
ΝΟΥ & ΣΙΑ Ε.Ε. και ΕΕΙΒΙΟΟΜ ΗΕΕΕΑ3 3Α. στις 26.9.2003 
και 29-09-2003 αντίστοιχα, αποφασίζουμε: 

1. Με βάση το Παράρτημα 4 των σχετικών συμβάσεων 
δικαιούχοι της Δωρεάν Διανομής ρυζιού για το πρόγραμ¬ 
μα έτους 2002, ορίζονται οι παρακάτω κατηγορίες: 

1. Φιλανθρωπικά Ιδρύματα (ανά άτομο). 

2. Πολύτεκνοι (ανά οικογένεια). 

3. Ιερές Μητροπόλεις (ανά οικογένεια ή άτομο). 

4. Παλιννοστούντες (ανά οικογένεια). 

5. Περιοχές, που επλήγησαν από θεομηνία (ανά οικογέ¬ 
νεια). 

2. Οι ποσότητες ανά άτομο ή ανά δικαιούχο των αναφε- 
ρομένων εις την παράγραφο 1 φορέων αναφέρονται εις 
τα συνημμένα Παραρτήματα, (Πίνακες I έως VII). 

3. Οι ποσότητες προς Διανομή στους ανωτέρω φορείς 
είναι οι απορρέουσες από τις συμβάσεις της 26/9/2003 
και 29/9/2003 μεταξύ του ΟΠΕΚΕΠΕ και των αναδοχών 
εταιριών ΑΦΟΙ ΣΠΑΝΟΥ & ΣΙΑ Ε.Ε. και ΕΕΙΒΙΟΟΜ ΗΕΙΈΑ3 
3.Α.ήτοι αντίστοιχα3516τόνοιρυζιού ραιΈοίΙθά και3760 
τόνοι λευκασμένου ρυζιού, οι οποίοι θα διανεμηθούν σε 
δυο στάδια, σε μια πρώτη φάση με βάση τους συνημμέ¬ 
νους πίνακες και τις αναφερόμενες σε αυτούς ποσότητες 
και σε μια δεύτερη φάση με τους πίνακες που μελλοντι¬ 
κούς θα προταθούν και θα δημοσιευτούν. 

4. Οι κατά τόπους Δ/νσεις Γεωργικής Ανάπτυξης των 
Νομαρχιακών Αυτοδιοικήσεων, τα κατά τόπους παραρτή¬ 
ματα του ΟΠΕΚΕΠΕ καθώς και εκπρόσωποι του Υπουρ¬ 
γείου Γεωργίας (Δ/νση Οικονομική, Δ/νση Π.Α.Π. Φυτών 
Μεγάλης Καλλιέργειας) θα επιβλέψουν και θα προβούν 
σε δειγματοληπτικούς ελέγχους για τη σωστή εφαρμογή 
της παρούσης και των σχετικών κοινοτικών διατάξεων. 

5. Η ημερομηνία παράδοσης στους τελικούς δικαιού¬ 
χους εκ μέρους των αναδοχών εταιρειών (ΑΦΟΙ ΣΠΑΝΟΥ 
& ΣΙΑ Ε.Ε. και ΕυΒΙΟΟΜ ΗΕΕΕΑ3 3.Α.) παρατείνεται κατά 
ενάμιση (1 Υζ) ημερολογιακό μήνα, ήτοι από 31/12/03 πα- 
ρατείνεται μέχρι 15/2/04. 


6. Η απόφαση ισχύει από την δημοσίευση της στην Εφη¬ 
μερίδα της Κυβερνήσεως. 

7. Από την έκδοση της παρούσης καταργείται η υπ’ 
αριθμ. 66982/17.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

Ο ΥΠΟΥΡΓΟΣ 

Γ. ΔΡΥΣ 
-♦- 

Αριθ. 4580 (9) 

Έγκριση τροποποίησης του κανονισμού του αμοιβαίου 
κεφαλαίου «ΕΛΛΗΝΙΚΗ ΤΒΕΙ3Τ <3Ε ΑΤΗΙΝΑ ΜΙΚΤΟ 
ΔΙΕΘΝΕΣ» που διαχειρίζεται η εταιρεία «ΕΛΛΗΝΙΚΗ 
ΤΒΙΙ3Τ ΑΕΔΑΚ». 

ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 65/23.12.2003 του Γενικού Διευθυντή) 

Έχοντας υπόψη: 

1. Τις διατάξεις του άρθρου 23 του Ν. 1969/1991 «Εται¬ 
ρείες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεως της κεφαλαι¬ 
αγοράς και άλλες διατάξεις», όπως ισχύει (ΦΕΚ Α’ 167). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ ΒΊ 620). 

3. Την από 2 Δεκεμβρίου 2003 αίτηση της εταιρείας 
«ΕΛΛΗΝΙΚΗ ΤΒΕΙ5Τ ΑΕΔΑΚ» με τον υποβληθέντα τροπο¬ 
ποιημένο κανονισμό του ανωτέρω αμοιβαίου κεφαλαίου 
τον οποίο υπογράφει ο θεματοφύλακας «ΕΘΝΙΚΗ ΤΡΑ¬ 
ΠΕΖΑ ΤΗΣ ΕΛΛΑΔΟΣ Α.Ε.». 

4. Την από 15 Δεκεμβρίου 2003 εισήγηση της Διεύθυν¬ 
σης Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζουμε: 

Εγκρίνουμε την τροποποίηση της παραγράφου 1 του 
άρθρου 12 του κανονισμού του αμοιβαίου κεφαλαίου 
«ΕΛΛΗΝΙΚΗ ΤΒΨ3Τ ΘΕ ΑΤΗΙΝΑ ΜΙΚΤΟ ΔΙΕΘΝΕΣ» που 
αφορά το ύψος του ποσοστού της αμοιβής της ΑΈ. Δια- 
χειρίσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

Αριθ. 4585 (10) 

Έγκριση κανονισμού και άδεια σύστασης του αμοιβαίου 
κεφαλαίου «ΕυΒΟΒΑΝΚ ΟΟϋ_ΑΒ Ρϋύ3 ΑΜΟΙΒΑΙΟ 
ΚΕΦΑΛΑΙΟ ΔΙΑΘΕΣΙΜΩΝ ΔΙΕΘΝΕΣ» που διαχειρίζεται 
η εταιρεία «ΕΕΘ ΑΕΔΑΚ». 

ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 71/23.12.2003 του Γενικού Διευθυντή) 

Έχοντας υπόψη: 

1. Τις παραγράφους 1 και 2 του άρθρου 17(α) του Ν. 
1969/1991 «Εταιρείες επενδύσεων χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσε- 

ως της κεφαλαιαγοράς και άλλες διατάξεις», όπως ισχύει 
(ΦΕΚΑ’ 167), όπως τροποποιήθηκαν και συμπληρώθηκαν 
με τις παραγράφους 2 και 3 του άρθρου 2 του Π.Δ. 
433/1993 (ΦΕΚΑ’ 183). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γενικό Διευθυντή της Επιτροπής Κεφαλαια¬ 
γοράς» (ΦΕΚΒΊ620). 

3. Την από 11 Δεκεμβρίου 2003 αίτηση της διαχειρί- 
στριας εταιρείας «ΕΡΟ ΑΕΔΑΚ» με το υποβληθέν σχέδιο 
κανονισμού του παραπάνω αμοιβαίου κεφαλαίου και την 
από 10 Δεκεμβρίου 2003 επιστολή του θεματοφύλακα 
«ΤΡΑΠΕΖΑ ΕΡΟ ΕΙΙΒΟΒΑΝΚ ΕΒΟΑ5ΙΑ5 Α.Ε.». 


4. Την από 16 Δεκεμβρίου 2003 εισήγηση της Διεύθυν¬ 
σης Χορήγησης Αδειών και Εποπτείας Φορέωντης Κεφα¬ 
λαιαγοράς, αποφασίζουμε: 

Εγκρίνουμε τον κανονισμό του αμοιβαίου κεφαλαίου 
«ΕΙάΒΟΒΑΝΚ ΟΟΙ_Ι_ΑΒ Ρ1_υδ ΑΜΟΙΒΑΙΟ ΚΕΦΑΛΑΙΟ ΔΙΑ¬ 
ΘΕΣΙΜΩΝ ΔΙΕΘΝΕΣ» και παρέχουμε την άδεια για τη σύ¬ 
σταση του. Το εν λόγω αμοιβαίο κεφάλαιο θα διαχειρίζε¬ 
ται η εταιρεία «ΕΡΟ ΑΕΔΑΚ» και θεματοφύλακας θα είναι 
η «ΤΡΑΠΕΖΑ ΕΡΟ ΕΙύΒΟΒΑΝΚ ΕΒΟΑ5ΙΑ5 Α.Ε.». 

ΡΙ απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

